U-I-248/12
Natisni
Opravilna št.:
U-I-248/12
Datum odločitve:
12. 12. 2012
ECLI:
ECLI:SI:USRS:2012:U.I.248.12
Akt:
Odlok o kategorizaciji občinskih cest v Občini Sveta Ana (Uradni list RS, št. 33/09), 4. čl.
Izrek:
Pobuda za začetek postopka za oceno ustavnosti in zakonitosti 4. člena Odloka o kategorizaciji občinskih cest v Občini Sveta Ana (Uradni list RS, št. 33/09), kolikor kategorizira javno pot "Zg. Ščavnica–Rožengrunt – 1, v delu, ki poteka po zemljiščih parc. št. 21/2 in 210/0, obe k. o. Zgornja Ščavnica, se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno, oziroma v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Ana Bauman Vakaj in Franjo Vakaj, oba Sveta Ana
Datum vloge:
8. 10. 2012
Vrsta odločitve:
sklep
Vrsta rešitve:
zavrženje
Dokument:
US29972
Dokument v PDF obliki:
U-I-248-12.pdf
138 KB
Prenesite datoteko
U-I-248/12-7
12. 12. 2012
SKLEP
Ustavno sodišče je v postopku za preizkus pobude Ane Bauman Vakaj in Franja Vakaja, oba Sveta Ana, ki ju zastopa Drago Berden, odvetnik v Mariboru, na seji 12. decembra 2012
sklenilo:
Pobuda za začetek postopka za oceno ustavnosti in zakonitosti 4. člena Odloka o kategorizaciji občinskih cest v Občini Sveta Ana (Uradni list RS, št. 33/09), kolikor kategorizira javno pot "Zg. Ščavnica–Rožengrunt – 1, v delu, ki poteka po zemljiščih parc. št. 21/2 in 210/0, obe k. o. Zgornja Ščavnica, se zavrže.
OBRAZLOŽITEV
1. Pobudnika izpodbijata 4. člen Odloka o kategorizaciji občinskih cest v Občini Sveta Ana (v nadaljevanju Odlok), kolikor kategorizira javno pot "Zg. Ščavnica–Rožengrunt – 1, v delu, ki poteka po njunih zemljiščih. Zatrjujeta, da je izpodbijani del Odloka v neskladju s 33. in 69. členom Ustave. K pobudi prilagata dopise, iz katerih je razvidno, da se s pristojno občino že dalj časa dogovarjata o ureditvi spornega razmerja glede pravic na navedenih zemljiščih.
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic.
3. Odlok je v izpodbijanem delu začel veljati maja 2009, iz priloženih listin pa je razvidno, da sta pobudnika najkasneje januarja 2011 že vedela za kategorizacijo sporne javne poti v izpodbijanem Odloku. Pobudo za začetek postopka za oceno ustavnosti in zakonitosti sta vložila avgusta 2012. Ker njuna pobuda glede na navedeno ni bila vložena pravočasno, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik